



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Ilfov** |

**Nr. Iesire. 13638/ 16.06.2023**

**DECIZIA ETAPEI DE INCADRARE**

**Nr: draft / 16.06.2023**

Ca urmare a solicitării de emitere a acordului de mediu adresate de **SC ECOSIK CONTRANS SRL**, înregistrată la APM Ilfov cu nr. 13638/11.07.2022 și a completărilor ulterioare, în baza:

**Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificarile si completarile ulterioare, autoritatea competentă pentru protecţia mediului APM Ilfov decide, ca urmare a consultărilor desfăşurate în cadrul şedinţei Comisiei de Analiză Tehnică din data de **18.05.2022**, că proiectul **„*Construire stație betoane și împrejmuire teren*” propus a fi amplasat în** Județul Ilfov, Comuna Cernica, Sat Bălăceanca, Strada T 47, P 395/III/1, număr cadastral 58169, județul Ilfov, nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul nu se încadrează în prevederile Legii nr. 292/2018, anexa nr. 1;

b) proiectul se încadreaza în prevederile anexei 2 la Legea nr. 292/2018, la

**pct. 10**, **lit. a) - “*Proiecte de dezvoltare a unitătilor/zonelor industriale***”

c) titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d) lipsa observațiilor din partea publicului interesat;

**II. Motivele pe baza carora s-a stabilit neefectuarea evaluarii adecvate sunt următoarele:**

Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului

nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare, conform coordonatelor Stereo 1790 prezentate în documentație

**III. Motivele pe baza cărora s-a stabilit neefectuarea evaluării impactului asupra corpurilor de apă:**

În conformitatecuadresa nr 1406/13.02.2023 emisa de AN Apele Romane, Administratia Bazinala Arges-Vedea, Sistemul de Gospodarire a apelor Ilfov-Bucuresti;

* ***Proiectul propus nu se supune SEICA***

**1. Caracteristicile proiectului:**

*1.1. Descrierea proiectului:*

Terenul, în suprafata de 3579 mp cu nr. cad. 58169, înscris în CF nr 58169 UAT Cernica este proprietatea doamnei Volintiru Gabriela conform actului notarial nr. 637/21.03.2022 emis de NP Cloșca Aurelian Daniel. Se notează în CF dreptul de superficie pentru o perioadă de 99 de ani în favoarea SC ECOSIK CONTRANS SRL conform aceluiași extras CF. Menționăm faptul că între Volintiru Gabriela in calitate de proprietar și SC ECOSIK CONTRANS SRL în calitate de Superficiar, s-a încheiat contractual de constituire a dreptului de superficie, cu încheiere de autentificare nr. 995 din 09.05.2022.

Terenul este situat în intravilanul comunei Cernica, Sat Bălăceanca conform P.U.G. nr. 9 aprobat prin HCL Cernica nr. 10/05.02.2019. În conformitate cu reglementarile PUG ale comunei terenul face parte din UTR A 1, subzona de producție si depozitare POTmaxim = 60%, CUTmaxim 3,50 mp ADC/mp teren, CUT volumetric 10 mc/mp teren. Regimul maxim de înălțime Hmaxim = 20 m.

Se propune construirea unei stații de preparare betoane si anexe, (container birouri, vestiare și grupuri sanitare, laborator, 4 padocuri depozitare agregate, cântar, gospodărie de apă, bazin vidanjabil), împrejmuire și branșamente.

Conform CU nr. 208/06.06.2022 emis de primăria Comunei Cernica, propunerea se va încadra în următorii indicatori urbanistici: POTmaxim = 60%, CUTmaxim 3,50 mp ADC/mp teren, C.U.T. volumetric 10mc/mp teren. Regimul maxim de înălțime Hmaxim = 20 m.

Proiectul deține Notificarea privind asistența de specialitate 560/09.05.2023 emisă de DSP Ilfov, cu privire la încadrarea proiectului în prevederile Ordinului 119/2014 emis de Ministerul Sănătăţii, cu modificările și completările ulterioare.

**BILANTUL TERITORIAL**

**Suprafata totala a terenului – 3579 mp;**

Suprafața construită propusă = **90,04 mp;**

Suprafața platforme betonate, circulații = **2410,50 mp;**

Suprafața drum pietruit = **271,14 mp;**

Suprafața spații verzi exterioare = **807,32 mp - 20%.**

**ASIGURAREA UTILITATILOR:**

În baza avizelor emise de Apă Canal Ilfov cu nr. AIF 25413 și AIF 25414 din 17.06.2022 amplasamentul **nu** este echipat cu rețele edilitare de apă și canalizare.

În baza proiectului de Aviz de Gospodărire a Apelor emis de A.N. „Apele Române”- S.G.A. Ilfov-București, transmis se identifică următoarele soluții:

**ALIMENTARE CU APĂ:**

Surse de alimentare cu apă:

Sursa de apă va fi constituită dintr-un foraj F1 proiectat cu H = 25 m, pentru consum igienico-sanitar și tehnologic (fabricarea betoanelor și spălarea autobetonierelor).

**Corpul de apă:** Subteran; Stratele de Colentina – ROAG03, caracterizate conform Ordinului MMSC nr. 621/2014, privind aprobarea valorilor de prag pentru corpurile de apă subterane din România.

Captarea apei:

- foraj de alimentare cu apă proiectat F1 cu H = 25 m în vederea asigurării cerinței pentru consum igienico-sanitar și tehnologic (fabricarea betoanelor și spălarea autobetonierelor);

Coordonatele STEREO 70 ale axului forajului de alimentare cu apă:

- F1 - X: 320 950.564; Y: 600 685.824

Aducțiunea apei:

- rețeaua de aducțiune a apei va fi realizată din conducte PEHD cu Dn = 32 mm și L = 7,3 m.

Înmagazinarea apei:

- rezervor din PVC cu V1 = 5 m3;

Distribuția apei:

- rețeaua de distibuție a apei va fi realizată din conducte PEHD cu Dn= 32 mm și L = 19,8 m.

**EVACUAREA APELOR UZATE:**

**Tipuri de ape uzate**

Apele uzate menajere vor fi evacuate într-un bazin vidanjabil etanș din PVC proiectat cu V2 = 8 m3 ce va fi amplasat în incinta obiectivului.

**Notă:** Vidanjarea se va face în sistem public inteligent alternativ, conform OUG 172/2020 privind: “modificarea și completarea unor acte normative, aprobarea unor măsuri privind proiectele de mediu cu finanțare din fonduri externe nerambursabile, precum și pentru reglementarea serviciului public inteligent alternativ pentru procesarea apelor uzate urbane” din cadrul UAT-urilor, aprobată prin Legea nr. 121/2021, aceasta completând și Legea serviciului public nr. 241/2006.

Apele uzate tehnologice provenite de la spălarea autobetonierelor împreună cu apele pluviale provenite de pe platformele betonate vor fi colectate într-un reciclator cu rol de decantare, de unde vor fi reintroduse în procesul tehnologic de fabricare a betoanelor.

**Rețeaua de canalizare**

Reţeaua de canalizare ape uzate menajere va fi realizată din conducte de PVC-KG cu Dn = 110 mm și L = 1,5 m.

Reţeaua de canalizare ape uzate tehnologice și pluviale va fi realizată din rigolă din beton cu L = 14 m.

**Instalații de epurare**

- reciclator cu rol de decantare pentru apele tehnologice.

*1.2. Cumularea cu alte proiecte:* nu este cazul

*1.3. Utilizarea resurselor naturale:* nu este cazul.

*1.4. Productia de deseuri:*

Deșeurile generate pe perioada de construire vor fi colectate separat într-un spațiu special amenajat și eliminate sau valorificate, după caz, prin agenți economici autorizați.

În perioada de funcționare, deșeurile vor fi colectate separat într-un spațiu special amenajat, de unde vor fi evacuate periodic de firme specializate în salubritate, pe bază de contract.

*1.5. Emisii poluante, zgomot și alte surse de disconfort:* pe perioada execuției lucrărilor emisiile vor consta în principal:

- pulberi (sedimentabile și în suspensie) – emisii fugitive, de suprafață, necontrolate;

- praf, zgomot şi vibraţii generate de autovehicule şi de utilajele specifice lucrărilor;

- gaze de eșapament (SO2, NOx, CO, CO2, NMVOC, particule ȋn suspensie şi sedimentabile), emise de motoarele autovehiculelor care funcționează pe motorină implicate în procesele de transport și utilaje – surse mobile.

Emisiile vor fi nedirijate, joase, cu impact strict local, temporar și de nivel redus, fiind condiționate de mai mulţi factori: tipul autovehiculului, conţinutul ȋn sulf al carburantului, parcursul total, viteza medie de rulare, fluxul zilnic probabil şi distanţa maximă parcursă pe drum. Nivelul de zgomot rezultat în perioada de funcționare se va încadra în limitele admise pentru funcțiunea existentă în zonă.

**Măsuri pentru limitarea emisiilor de poluanți în aer și a zgomotului:**

* Se vor lua toate măsurile pentru limitarea particulelor în suspensie (PM).
* Lucrările de construire se vor desfășura în afara orelor de odihnă, respectiv între orele 8:00-13:00 și 14:00-22:00, în conformitate cu prevederile Legii nr. 61/1991, modificată, privind sancționarea faptelor de încalcare a unor norme de conviețuire socială, a ordinii și liniștii publice.
* Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 și H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizării în exteriorul clădirilor).

**2. Localizarea proiectului:**

2.1. **utilizarea existentă a terenului: conf. Certificatului de Urbanism nr 208/06.06.2022 emis de Primăria Com. Cernica și a PUG aprobat cu HCL Cernica nr. 10/05.02.2019**

**În conformitate cu reglementările PUG ale comunei, terenul face parte din UTR A1 - Subzona de producție si depozitare.**

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul;*

2.3. capacitatea de absorbţie a mediului, cu atenţie deosebită pentru:

a) zonele umede – *nu este cazul*

b) zonele costiere – *nu este cazul*;

c) zonele montane şi cele împădurite – *nu este cazul*;

d) parcurile şi rezervaţiile naturale – *nu este cazul*;

e) ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale şi bazine piscicole amenajate, etc.: *nu este cazul*;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: *nu este cazul*;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: *nu este cazul*;

i) peisajele cu semnificaţie istorică, culturală şi arheologică: *nu este cazul*.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: *nu este cazul*;

b) natura transfrontalieră a impactului: *nu este cazul*;

c) mărimea şi complexitatea impactului: redusa;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: impactul asupra mediului va exista în perioada desfăşurării lucrărilor de execuţie şi impact relativ redus în timpul funcţionării.

**4. Conditiile de realizare a proiectului:**

* **Investiţia şi organizarea de şantier se vor realiza în condiţiile impuse prin avizele sau acordurile solicitate prin Certificatul de Urbanism nr 208/06.06.2022 emis de Primăria Comunei Cernica;**
* **Se vor respecta conditiile impuse de Notificarea privind asistenta de specialitate 560/09.05.2023 emisă de DSP Ilfov;**
* **Se vor respecta conditiile impuse prin HCL nr 10/05.02.2019 de aprobare a PUG;**
* Se vor respecta prevederile O.U.G. nr. 195/2005 privind protecția mediului cu modificările și completările ulterioare;
* Se vor respecta prevederile Legii apelor nr. 107/1996, cu modificările şi completările ulterioare.
* Se vor lua măsuri de protecţie antifonică în zona de lucru;
* După realizarea proiectului terenul afectat organizării de şantier şi terenul aferent spaţiului verde propus prin proiect se va amenaja corespunzător.
* Se vor amplasa panouri de informare a cetăţenilor asupra viitoarelor construcţii şi modificări ale zonei;
* Se vor lua măsuri pentru diminuarea emisiilor de pulberi din zona șantierului prin umectarea spaţiului de lucru sau acoperirea pe cât posibil a acestuia;
* La ieşirea din şantier, se vor curăţa roţile autovehiculelor şi a altor utilaje pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;
* Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii în exteriorul clădirilor).
* Deşeurile și materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;
* Pe toată durata execuţiei şi funcţionării obiectivului se vor respecta prevederile O.U.G. nr. 195/2005 privind protecţia mediului aprobată cu modificări de Legea nr. 265/2006, cu modificările şi completările ulterioare;
* OUG 92/2021 privind regimul deşeurilor cu completarile si modificarile ulteriuoare;
* Legea nr. 104/2011 privind protecţia atmosferei;
* Ordinului nr. 119/2014 emis de Ministerul Sănătăţii, cu modificările și completările ulterioare;
* Ordinului nr. 756/1997 cu privire la factorul de mediu sol;
* Indicatorii de calitate ai apelor uzate menajere evacuate în bazinul vidanjabil, se vor încadra în limitele impuse de H.G. nr. 188/2002 anexa 2 - NTPA 002/2002, modificat și completat de H.G. nr. 352/2005;
* Indicatorii de calitate ai apelor pluviale evacuate pe spațiile verzi se vor încadra în limitele impuse de H.G. nr. 188/2002 anexa 3 - NTPA 001/2002, modificat și completat de H.G. nr. 352/2005;
* **Se vor obtine si se vor respecta condițiile impuse prin actele de reglementare emise de A.N. ”Apele Române” Administrația Bazinală de Apă Argeș-Vedea. In situatia in care solutiile acceptate de A.N. ”Apele Române” Administrația Bazinală de Apă Argeș-Vedea nu corespund cu cele prevazute în prezentul act, atunci se va solicita revizuirea prezentului act administrativ emis de APM Ilfov;**
* Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.
* În situația în care se vor semnala disconforturi create vecinătăților, activitatea va fi sistată temporar până la remedierea acestora;
* Lucrările de construire se vor desfășura în afara orelor de odihnă, respectiv între orele 8:00-13:00 și 14:00-22:00, în conformitate cu prevederile Legii nr. 61/1991, modificată, privind sancționarea faptelor de încălcare a unor norme de conviețuire socială, a ordinii și liniștii publice;
* Gospodărirea materialelor de construcție se va realiza numai în limita terenului deţinut, fără deranjarea vecinătăților;
* Se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construirii, datorită funcționării necorespunzătoare a acestora. În cazul unor poluări accidentale se vor lua măsuri pedoameliorative;
* Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste construcțiile, parcările și necesarul de spațiu verde;
* Se va respecta legislația de urbanism în vigoare;
* Se va amenaja și întreține spatiul verde din incintă;
* Drumurile de acces și tehnologice, toate zonele a căror suprafață (învelişul vegetal) a fost afectată, vor fi refăcute și vor fi redate folosinţelor iniţiale; Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
* Se va asigura salubrizarea zonei și mentinerea curateniei pe traseul drumurilor de acces, pe toată perioada;
* Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile mijloacelor de transport/utilajelor se vor executa doar la societăți autorizate;
* **În vederea menținerii calității aerului, în parametri optimi, în zona amplasamentului, se vor respecta următoarele conditii:**
* utilizarea apei, pentru suprimarea prafului în cantitățile, frecvența și proporțiile necesare, în zona de lucru, la sfârșitul fiecărei săptămâni de lucru, dacă nu se vor desfășura operațiuni active mai mult de două zile consecutiv;
* minimizarea activităților generatoare de praf (tăiere, spargerea betonului etc.);
* se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;
* Oprirea motoarelor tuturor vehiculelor aflate în stationare, în zona șantierului;
* Se vor alege trasee optime din punct de vedere al protecției mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;
* Transportul materialelor și transportul utilajelor grele se va realiza pe traseele stabilite, astfel încât să nu creeze disconfort locuitorilor din zonă;
* Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;
* Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluată conform prevederilor legale în vigoare.
* În situația în care se vor semnala disconforturi create vecinătăților, activitatea va fi sistată până la remedierea acestora.
* Operatorul are obligația să asigure doări corespunzătoare cu mijloace, structuri, dotări materiale și sisteme de management adecvate în scopul protejării, la un nivel ridicat, a sănătății populației și a mediului.
* Activitatea desfășurată se încadrează în prevederile Ordinului 1798/2007 pentru aprobarea Procedurii de emitere a autorizației de mediu și aveți obligația să solicitați și **să obtineți Autorizație de Mediu** în conformitate cu Ordinul mai sus menționat.

**Prezentul act de reglementare stabilește condițiile de realizare a proiectului din punct de vedere al protecției mediului. În cazul în care proiectul nu se încadrează în funcțiunea zonei, decizia de emitere/respingere a aprobării de dezvoltare revine autorității administrației publice locale.**

Pentru legalitatea și autenticitatea documentelor depuse la dosar se face răspunzator titularul proiectului. Conform art. 21, alin. (4) din OUG. 195/2005 privind protecția mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informațiilor puse la dispoziția autorităților competente pentru protecția mediului și a publicului revine titularului proiectului”.

**Conform prevederilor Legii nr. 292/2018:**

 - anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit în situația prevăzută la alin. (3) se anexează și face parte integrantă din procesul - verbal de recepție la terminarea lucrărilor.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a APM Ilfov, se sancționează conform prevederilor legale în vigoare.

Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.

Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării».

**Conform prevederilor Legii nr. 292/2018:**

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecția mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

    - anexa 5, art. 34, alin (2) notificarea prevăzută la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat în condițiile legii pentru cerința esențială D) igienă, sănătate și mediu înconjurător prevăzută la art. 3 din Ordinul ministrului dezvoltarii regionale și administrației publice nr. 2264/2018 sau după caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

   - art. 18, alin. (13) în cazul în care una dintre deciziile prevăzute la alin. (8) si (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Draftul deciziei etapei de încadrare a fost afisat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV,**

**Alina-Laura POSTEIU**

Șef Serviciu A.A.A., Șef Serviciu C.F.M.,

Corina Ecaterina NECULA-CIOCHINĂ Eliza BODEA

Întocmit, Întocmit,

Consilier Ciprian STANCIU Consilier superior Oana OFITERU